8 
den fremdragne Profiltegning og paa denne Maade angive følgende. 
Lagrække, som jeg dog her gengiver med Johnstrup’s Betegnelser: 
Rullestensler 20' 
Tertiære Lag 8' 
Gruslag med Kridtforsteninger 3' 2" 
Forsteningsførende Grønsandskalk V 2" 
Saltholmskalk 1" -f- 
Hvad Grön wall’ s Tydning af disse Lag angaar, da hænger den nøje 
sammen med de Resultater, han kom til ved andre Undersøgelser, 
og den kan derfor bedre omtales senere. 
Tilsidst har Alfred Rosenkrantz i 1920 [31] beskæftiget sig med 
Vestre Gasværk. Han giver i sine Fossillister nye Oplysninger om 
nogle Forsteninger, navnlig fra de nedre Lag — o: Ting, som ikke 
var medtagne i von Koenen’s Afhandling. Han anser ligesom Grön- 
wall Lagene for faststaaende, men tyder dem paa en anden Maade; 
dette sidste er ogsaa et Punkt, som der senere kan blive Lejlighed 
til at komme tilbage til. 
»Craniakalk« fra Gammel Kongevej og Larsens Plads. I 
1890 indkom til Mineralogisk Museum fra Læge Warming nogle 
Prøver af en karakteristisk grøn Kalksten, som stammede fra en 
Brønd i Brænderiet Gammel Kongevej 33 og var tagne i en Dybde 
af 17—18 Alen. Lagets Mægtighed skal have været 3 A Alen. Da 
Terrainhøjden ved Brønden maa skønnes at være 13 à 14 Fod, 
ligger Laget en Ubetydelighed dybere end Grønsandet ved Vodroff- 
gaards Mølle. Den ene flade Side af en stor Bjærgartsprøve bestaar 
af fast Grønsandskalk, medens Resten — og det er langt den største 
Del — er et ejendommeligt Forsteningskonglomerat, som man tidli¬ 
gere kun kendte fra Fund af løse Blokke. Denne Prøve, og en Del 
mindre Stykker, er etiketterede »Grønsandsten«, og selv om Etiketterne 
ikke er skrevne af Johnstrup, maa Betegnelsen sikkert skyldes ham 1 ). 
I de følgende Aar var der rig Lejlighed til at indsamle Materiale 
af en ganske lignende Bjærgart ude ved Kalkbrænderiet paa Øster¬ 
bro. V. Hintze har i en redaktionel Note (til en Notits af W. Dames) 
i Meddelelser fra Dansk geologisk Forening Nr. 4, 1897, S. 73— 
74 oplyst, at disse Sten var fremkomne ved en Uddybning af Kjø¬ 
benhavns Havn ud for Larsens Plads. Af de mange, som inter¬ 
esserede sig herfor, blev der indsamlet et stort Materiale baade af 
Forsteninger og af Bjærgartsprøver, og blandt Indsamlerne kom Kon- 
x ) Paa Etiketten til en Boreprøve af det samme Lag fra det samme Sted, mod¬ 
taget i 1877 gennem daværende Assistent ved Museet Harald Faber, er Betegnelsen 
»Grønsandsten« skrevet med Johnstrup’s Haand. 
